Anne Briand - Vikipeedia, vaba entsüklopeedia

# Anne Briand

### Allikas: Vikipeedia

Kuld | 1992 | naiste 4×7,5 km teatesõit
Hõbe | 1994 | 15 km laskesuusatamine
Pronks | 1994 | naiste 4×7,5 km teatesõit

Anne Briand (sündis 2. juunil 1968 Mulhouse'is; pärast abiellumist kannab perenime Bouthiaux) on prantsuse endine laskesuusataja. Olümpiamängudelt on tal kuld, hõbe ja pronks.

Laskesuusatamisse tuli ta universiaadil Bulgaarias 1989. Ta osales küll murdmaasuusatamises, kuid et Prantsusmaal oli vaid 2 naislaskesuusatajat, lõi ta kampa, et nad saaksid teatesuusatamiseski osaleda. Järgmisel aastal jõudis ta juba Prantsusmaa koondisse.

## [redigeeri] Olümpiamängud

1992. aasta taliolümpiamängudel Albertville'is oli ta 7,5 kilomeetris 7., teatesõidus 1. ja 15 kilomeetris 19.

1994. aasta taliolümpiamängudel Lillehammeris oli ta 7,5 kilomeetris 30., teatesõidus 3. ja 15 kilomeetris 2.

1998. aasta taliolümpiamängudel Naganos oli ta 7,5 kilomeetris 54. ja 15 kilomeetris 20.

## [redigeeri] Maailmameistrivõistlused

1991 Soomes Lahtis oli ta naiskondlikult 8., 7,5 kilomeetris 31. ja 15 kilomeetris 35.

1993 Bulgaarias Borovečis oli ta naiskondlikult 1., 7,5 kilomeetris 4., teatesõidus 2. ja 15 kilomeetris 34.

1995 Itaalias Anterselvas oli ta 7,5 kilomeetris 1. ja 15 kilomeetris 6.

1996 Saksamaal Ruhpoldingis oli ta naiskondlikult 3., 7,5 kilomeetris 18., teatesõidus 2. ja 15 kilomeetris 9.

1997 Slovakkias Osrblies oli ta 7,5 kilomeetris 23., jälitussõidus 12. ja 15 kilomeetris 7.

1999 Soomes Kontiolahtis oli ta 7,5 kilomeetris 18. ja jälitussõidus 27.

## [redigeeri] Maailma karikas

Maailma karika etappidel oli ta 50 korda 25 parema seas. Ta võitis 7 etappi (neist 6 individuaalselt), oli 5 korda teine (neist 3 individuaalselt) ja 5 korda kolmas (neist 3 individuaalselt).

## [redigeeri] Isiklikku

Kasv 170 cm, kaal 55 kg. Elukutselt loomaarst, ent töötab tolliametnikuna. Elukoht on Les Hopitaux-Neufs. Abielus, lapsi pole. Hobideks nimetab söögitegemist, reisimist, kino, muusikat ja filme.

## [redigeeri] Vaata ka:

- Laskesuusatamine 1992. aasta taliolümpiamängudel
- Laskesuusatamine 1994. aasta taliolümpiamängudel
- Laskesuusatamine 1998. aasta taliolümpiamängudel

Välja otsitud andmebaasist "http://et.wikipedia.org../../../a/n/n/Anne_Briand_b9eb.html"

Kategooriad: Laskesuusatajad | Prantsusmaa sportlased | Sündinud 1968

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- ‪Norsk (bokmål)‬
- Polski
- Suomi